Diari Oficial de la Generalitat Valenciana


Sumari del DOGV 8227, del 05-02-2018 (2018/935)

RESOLUCIÓ de 29 de gener de 2018, de la Direcció General de Funció Pública, per la qual s'adjudiquen destinacions a les persones que han superat les proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure, convocatòria 1/15, corresponent a l'oferta d'ocupació pública de 2015 per al personal de l'Administració de la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8227

Data del DOGV
:   05-02-2018

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2018/935


Data del document
:   29-01-2018

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques
    * funcionari

RESOLUCIÓ de 29 de gener de 2018, de la Direcció General de Funció Pública, per la qual s'adjudiquen destinacions a les persones que han superat les proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure, convocatòria 1/15, corresponent a l'oferta d'ocupació pública de 2015 per al personal de l'Administració de la Generalitat. [2018/935]  
  
Vista l'Ordre 6/2016, de 16 de març, de la Conselleria de Justícia, Administració Pública, Reformes Democràtiques i Llibertats Públiques, per la qual es van convocar proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure, convocatòria 1/15, corresponent a l'oferta d'ocupació pública de 2015 per al personal de l'Administració de la Generalitat. (DOGV 7754, 06.04.2016).  
  
Vista la Resolució de 31 d'octubre de 2017, de la Conselleria Justícia, Administració Pública, Reformes Democràtiques i Llibertats Públiques, per la qual es publiquen les llistes de persones que han superat les proves selectives esmentades i se'ls cita per a la presentació de la documentació acreditativa del compliment dels requisits per al nomenament com personal funcionari de carrera (DOGV 8167, 10.11.2017).  
  
Vista la Resolució de 26 de desembre de 2017, de la Direcció General de Funció Pública, per la qual es convoquen les persones aspirants seleccionades per a l'elecció de destinació (DOGV 8201, 29.12.2017).  
  
En acte únic realitzat el dia 17 de gener de 2018 en les dependències de la Conselleria de Justícia, Administració Pública, Reformes Democràtiques i Llibertats Públiques de la ciutat administrativa 9 d'Octubre de València, el personal que ha superat el procés selectiu ha procedit a l'elecció de destinació.  
En virtut d'això, i en exercici de les competències atribuïdes per l'article 11 del Decret 87/2017, de 7 de juliol, del Consell de la Generalitat, pel qual s'aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques, resolc:  
  
Primer. Adjudicació dels llocs de treball  
Adjudicar amb caràcter definitiu els llocs de treball que s'especifiquen en l'annex d'aquesta resolució a les persones que han superat les proves selectives d'accés al cos superior de gestió de tributs de l'Administració de la Generalitat, A2-30, sector administració especial, torn d'accés lliure, convocatòria 1/15, corresponent a l'oferta d'ocupació pública de 2015 per al personal de l'Administració de la Generalitat.  
  
  
Segon. Cessaments i presa de possessió  
Presa de possessió  
L'acte de presa de possessió tindrà lloc el dia 15 de febrer de 2018, a les 12.00 hores, en les seus següents, segons la província en què hagen obtingut destinació:  
a) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Alacant, Rambla de Méndez Núñez, 41 (Torre Generalitat), 03121 Alacant.  
b) Direcció Territorial de la Conselleria de Justícia, Administració Pública, Reformes Democràtiques i Llibertats Públiques a Castelló, carrer Major, 78, 12046 Castelló de la Plana.  
c) Conselleria de Justícia, Administració Pública, Reformes Democràtiques i Llibertats Públiques, ciutat administrativa 9 d'Octubre, carrer de la Democràcia 77, torre 4, 5a planta, a València.  
  
No obstant això i de conformitat amb el que disposa l'article 52.3 del Decret 3/2017, de 13 de gener, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, en el cas de reingrés des de la situació d'excedència voluntària es disposarà d'un mes de termini, que finalitzarà el dia 14 de març de 2018, per a prendre possessió del lloc de treball adjudicat, termini que s'ha de sol·licitar per escrit i amb anterioritat al 15 de febrer de 2018. Si es fa ús del termini mencionat, durant aquest no es meritarà cap retribució.  
  
Cessaments  
1. Els que han de prendre possessió del lloc de treball adjudicat en virtut del que disposa l'apartat primer d'aquesta resolució cessaran d'ofici el dia 14 de febrer de 2018 en el lloc que, si escau, exercisquen.  
  
2. Així mateix, els que exercisquen amb destinació provisional, o per mitjà de nomenament interí, algun dels llocs de treball adjudicats, cessaran d'ofici amb efectes del dia 14 de febrer de 2018.  
  
Contra aquesta resolució, que posa fi a la via administrativa, les persones interessades podran interposar un recurs contenciós administratiu davant del jutjat contenciós administratiu corresponent, en el termini de dos mesos comptadors des de l'endemà de la publicació. Així mateix, amb caràcter potestatiu, es podrà interposar un recurs de reposició, en el termini d'un mes des de l'endemà de la publicació, davant del mateix òrgan que ha dictat la resolució. Tot això de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que les persones interessades puguen exercir, si escau, qualsevol altre que consideren procedent.  
  
València, 29 de gener de 2018.- La directora general de Funció Pública: Eva María Coscollá Grau.